Komisijos reglamentas (EB) Nr. 1847/2003
2003 m. spalio 20 d.
dėl laikinųjų leidimų naudoti pašarų priedus naujai paskirčiai ir ilgalaikių leidimų patvirtintiems pašarų priedams
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. priimtą Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos direktyva 2003/7/EB [2], ir ypač jos 3 straipsnį, 9d straipsnio 1 dalį ir 9e straipsnio 1 dalį,
kadangi:
(1) Direktyva 70/524/EEB numato, kad norint naudoti patvirtintus priedus naujai paskirčiai, reikalingas Bendrijos leidimas,
(2) Direktyvos 70/524/EEB C priedo II dalyje minimiems pašarų priedams, kuriuose yra fermentų, naudoti naujai paskirčiai gali būti suteiktas laikinasis leidimas, jei įvykdyti šioje direktyvoje nustatyti reikalavimai ir jei, atsižvelgiant į turimus rezultatus, pagrįstai manoma, kad naudojant priedus gyvūnams skirtuose pašaruose, gaunamas vienas iš šios direktyvos 2 straipsnio a punkte minimų poveikių. Toks laikinasis leidimas suteikiamas ne ilgesniam kaip ketverių metų laikotarpiui;
(3) Komisijos reglamentu (EB) Nr. 1436/98 [3] buvo pirmą kartą leista šio reglamento I priede minimą fermentą (fermentą) laikinai naudoti viščiukams penėti, atsižvelgiant į palankią Gyvūnų mitybos mokslinio komiteto (SCAN) nuomonę ypač dėl produkto saugumo. Komisijos reglamentu (EB) Nr. 2200/2001 [4] laikinasis leidimas naudoti šį priedą buvo pratęstas iki 2004 m. birželio 30 d.
(4) įmonė gamintoja pateikė naujų duomenų, kurie pagrindžia prašymą pratęsti leidimą naudoti fermentą kalakutams penėti.
(5) prašymo leisti naudoti fermentą naujai paskirčiai įvertinimas parodė, kad Direktyvoje 70/524/EEB numatyti reikalavimai laikinajam leidimui gauti yra įvykdyti.
(6) 2003 m. kovo 27 d. SCAN pateikė palankią nuomonę dėl kalakutams penėti skirto fermento saugumo pagal šiame reglamente pateiktus reikalavimus.
(7) Direktyvoje 70/524/EEB numatyta, kad šios direktyvos C priedo II dalyje minimiems priedams gali būti išduodamas neribotą laiką galiojantis leidimas, jei įvykdytos 3 straipsnio a dalyje išvardytos sąlygos.
(8) Komisijos reglamentu (EB) Nr. 1436/98 buvo pirmą kartą leista laikinai naudoti šio reglamento II priede nurodytą mikroorganizmą (mikroorganizmą), atsižvelgiant į palankią SCAN nuomonę ypač dėl produkto saugumo. Reglamentu (EB) Nr. 2200/2001 laikinasis leidimas naudoti mikroorganizmą buvo pratęstas iki 2004 m. birželio 30 d.
(9) įmonė gamintoja pateikė naujų duomenų, kurie pagrindžia prašymą leisti naudoti mikroorganizmą neribotą laikotarpį.
(10) prašymo leisti naudoti mikroorganizmą įvertinimas parodė, kad įvykdyti visi Direktyvoje 70/524/EEB nurodyti reikalavimai neriboto laikotarpio leidimui gauti.
(11) 2002 m. gruodžio 2 d. SCAN pateikė palankią nuomonę dėl mikroorganizmo veiksmingumo, naudojant jį šiame reglamente nurodytomis sąlygomis.
(12) dėl šios priežasties tikslinga ketverių metų laikotarpiui išduoti leidimą naudoti fermentą kalakutams penėti ir leidimą neribotą laikotarpį naudoti mikroorganizmą paršeliams iki 35 kg skirtuose pašarams.
(13) abiejų prašymų įvertinimas parodė, kad būtina laikytis tam tikrų procedūrų darbuotojams apsaugoti nuo fermento ir mikroorganizmo poveikio. Tačiau tokia apsauga užtikrinama taikant 1989 m. birželio 12 d. priimtą Tarybos direktyvą 89/391/EEB dėl priemonių darbuotojų saugai ir sveikatai gerinti [5].
(14) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Priede nurodytą "Fermentų" grupei priklausantį priedą leidžiama naudoti kaip pašarų priedą šio reglamento priede nurodytomis sąlygomis.
2 straipsnis
II priede nurodytą "Mikroorganizmų" grupei priklausantį priedą leidžiama naudoti kaip pašarų priedą šiame priede nurodytomis sąlygomis.
3 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. spalio 20 d.